open-index/open-wikipedia-markdown huggingface dataset:
Michael Gothard

De **Michael Gothard**, gebuer als *Michael Alan Gothard* de 24. Juni 1939 zu London, a gestuerwen den 2. Dezember 1992 zu Hampstead, war en englesche Schauspiller.

De Michael Gothard war zwar nëmmen an e puer Rollen am Kino ze gesinn an trotzdeem huet hie mat sou bedeitende Regisseure wéi: Ken Russel (*The Devils*), Barbet Schroeder (*La vallée*) a Richard Lester (*The Three Musketeers*) geschafft. Donieft war hien och nach an engem James Bond Film (*For Your Eyes Only*) mam Roger Moore ze gesinn 
## Filmer
### Kino
* 1967: *Herostratus*, vum Don Levy mam Helen Mirren
* 1969: *Michael Kohlhaas - Der Rebell*, vum Volker Schlöndorff mam David Warner an Anna Karina
* 1971: *[[The Last Valley]]*, vum James Clavell mam Michael Caine an Omar Sharif
* 1971: *[[The Devils (Film)|The Devils]]*, vum Ken Russell mam Vanessa Redgrave an Oliver Reed
* 1971: *Whoever Slew Auntie Roo? *, vum Curtis Harrington mam Shelley Winters a Mark Lester
* 1972: La vallée, vum Barbet Schroeder mam Valérie Lagrange a Jean-Pierre Kalfon
* 1973: *[[The Three Musketeers (Film 1973)|The Three Musketeers]]*, vum Richard Lester mam Oliver Reed, Raquel Welch, Charlton Heston a Faye Dunaway
* 1974: *[[The Four Musketeers (Film 1974)|The Four Musketeers]]*, vum Richard Lester mam Oliver Reed, Raquel Welch, Charlton Heston a Faye Dunaway
* 1978: *Warlords of Atlantis*, vum Kevin Connor mam Doug McClure
* 1981: *[[For Your Eyes Only (Film)|For Your Eyes Only]]*, vum John Glen mam Roger Moore a Carole Bouquet
* 1985: *Lifeforce*, vum Tobe Hooper mam Steve Railsback a Mathilda May
* 1988: *Destroying Angel*, vum Arne Mattsson mam Debra Beaumont
* 1988: *Yellow Pages*, vum James Kenelm Clarke mam Jean Simmons a Viveca Lindfors
* 1989: *The Serpent of Death*, vum Anwar Kawadri mam Spiros Focás a Gamil Ratib
* 1991: *Christoph Columbus: The Discovery*, vum John Glen mam Tom Selleck a Catherine Zeta-Jones

## Um Spaweck
(3) Juno

Den **(3) Juno** (Symbol: ) ass en Asteroid vun der Haaptasteroidenceinture. Hie gouf den 1. September 1804 vum Karl Ludwig Harding als drëtten Asteroid entdeckt an no der Juno, der héchster réimescher Gëttin, genannt. Den Asteroid Juno gouf no senger Entdeckung genee sou wéi d'Asteroiden (1) Ceres an (2) Pallas am Ufank als vollwäertege Planéit klasséiert. Eréischt no 1847 gouf tëscht Asteroiden a Planéiten ënnerscheet. Seng Bunn gouf an den 1810er Joren zu Göttingen ënner Leedung vum Carl Friedrich Gauß vum Friedrich Ludwig Wachter berechent.

## Ëmlafbunn
De Juno beweegt sech op engem Ofstand vun 1,98 (Perihel) an 3,36 (Aphel) AE a 4,36 Joer ëm d'Sonn. D'Ëmlafbunn ass 13,0° géint d'Ekliptik gebéit, d'Bunnexzentrizitéit ass 0,26.

## Eegenschaften
De Juno huet e mëttleren Duerchmiesser vu ronn 267&nbsp;km. Seng Mass gouf zu 2,82×1019 Kilogramm berechent. En huet eng relativ hell Uewerfläch mat enger Albedo vun 0,24. Wärend der Oppositioun erreecht en eng visuell Magnitude vu bis zu 7,7&nbsp;mag an ass domat ee vun den hellsten Asteroiden um Himmel. A ronn 7,2 Stonne rotéiert en ëm déi eegen Achs.

Am Joer 1996 (Resultater goufen am Joer 2003 publizéiert) gouf de Juno mat Hëllef vun engem 2,5-Meter-Spigelteleskop vum Mount Wilson-Observatoire an enger adaptiver Optik grëndlech ënnersicht. D'Ënnersich hu gewisen, datt de Juno en onreegelméissegen Himmelskierper ass, mat enger Form, déi un eng Gromper erënnert. D'Fotoen am Infraroutberäich weisen e ronn 100&nbsp;km groussen Impaktkrater, dee warscheinlech viru geologesch kuerzer Zäit entstanen ass. [1] Spektroskopesch Ënnersich loossen drop schléissen, datt de Juno den Ufankskierper vu Gewéinleche Chondritte kéint sinn, enger heefeger Grupp vu Steemeteoritten, déi aus eisenhaltege Silikatkonglomeraten, wéi Olivin a Pyroxen opgebaut sinn.

De Juno war den éischten Asteroid, bei deem eng Stärebedeckung observéiert gouf. Den 19. Februar 1958 war de Juno genee virun engem liichtschwaache Stär laanschtgezunn an hat dee fir en ettlech Sekonne verdäischtert. Zanterhier si schonn en ettlech Stärebedeckunge vum Juno observéiert ginn. D'Gréisst vum Juno gouf bei dësen Observatiounen op 290×245&nbsp;km bestëmmt.

## Literatur
# *Harvard-Smithsonian Center for Astrophysics Press Release:* Release Number 03-18, 6. August 2003: *Asteroid Juno Has A Bite Out Of It:* Pressemitteilung auf dem Server des Harvard-Smithsonian Center abrufbar: http://cfa-www.harvard.edu/press/pr0318image.html

## Kuckt och

* Lëscht vun den Asteroiden

## Um Spaweck

* JPL Datebank: (3) Juno
Maison de l'innovation

**Maison de l'Innovation** ass e Gebai, dat um Belval genee tëscht den zwéin Héichiewen A a B steet. Et ass en Deel vun der Cité des sciences, de la recherche et de l'innovation a gouf tëscht Mee 2012 an Oktober 2014 gebaut. Den 22. September 2015 gouf et vum Groussherzog Henri, a Presenz vum Premierminister Xavier Bettel, de Ministere Bausch a Meisch an dem Staatssekretär Hansen, zesumme mat der Maison des sciences humaines an der Maison du savoir, ageweit.

D'Gebai huet e rechteckege Grondrëss vun 53 × 43 m Säitelängt, mat bannendran engem Haff vun 23 op 13 m. Et huet eng Héicht vun 23 m (5 Stäck) an huet eng total Fläch vu 15.000 , déi, mat Ausnam vum Rez-de-chaussée, wou Geschäftslokaler hikommen, fir Büroe gebraucht gëtt. Am Ganze ware 36.700.000 Euro fir de Bau virgesinn. Den Entworf ass vum Architektebureau Bourguignon Siebenaler.

An der Maison de l'innovation si verschidden Departementer vum Luxembourg Institute of Science and Technology, d'Servicer vu Luxinnovation a vum Centre de formation professionnelle continue Dr. Widong ënnerbruecht. Ausserdem gëtt et Raim fir theoreetesch Recherche a fir Büroen.
Luxembourg Institute of Science and Technology

**Luxembourg Institute of Science and Technology** (**LIST**) ass e Centre de recherche public (CRP), deen den 1. Januar 2015 aus der Fusioun vum CRP Gabriel-Lippmann an dem CRP Henri-Tudor entstanen ass.

Fir dës Fusioun ze begleeden, gouf am Januar 2013 de LIST GIE gegrënnt.

## Organisatioun
Den LIST gëtt vun engem Verwaltungsrot vun néng Membere geréiert, déi wéinst hirer Kompetenz an der Fuerschung, hirer Erfarung an der Gestioun vu wëssenschaftleche Programmer a Projeten, der Opwäertung vun der Fuerschung an der ekonomescher Entwécklung ausgewielt ginn.

E Regierungskommissär dee vum Fuerschungsminister genannt gëtt, assistéiert de Verwaltungsrot.

## Um Spaweck
* Offiziell Websäit vum LIST
LIST

D'Lemma **LIST** ass ë.&nbsp;a.:

* d'Ofkierzung vum Luxembourg Institute of Science and Technology
* LIST, e fréiere Journal fir Programmatioun.
Parois

**Parois** ass eng franséisch Uertschaft an der Meuse an der Regioun Grand Est.

Bis zu der Fusioun mat Clermont am Joer 1973 war Parois eng eegestänneg Gemeng.
## Nopeschuertschaften

*Clermont-en-Argonne
*Aubréville
*Récicourt
*Brabant-en-Argonne
Fernand Greisen

De **Fernand Greisen**, gebuer den 28. November 1944 an der Stad Lëtzebuerg, ass e lëtzebuergeschen Ingenieur a Politiker (ADR).

Hie war vun 1994 bis 2004 Deputéierten an der Chamber. A vun 2002 bis 2004 war hie Conseiller am Gemengerot vun der Gemeng Hesper.

## Gielercher
* 
*
Pastel de nata

**Pastel de nata** [pɐʃˈtɛɫ dɯ ˈnatɐ] (Pluriel: *pastéis de nata*) ass eng Täertchen aus Bliederdeeg, déi mat enger Crème aus Eegiel, Ram an Zocker gefëllt ass. Si gouf warscheinlech schonn am 18. Joerhonnert vun de Pateren aus dem Mosteiro dos Jerónimos (Hieronymus-Klouschter) zu Belém, haut e Quartier vu Lissabon, gebak. Bekannt ass, datt se zanter 1837 vun der Pâtisserie *Casa Pastéis de Belém* ënner dem Numm *Pastéis de Belém* verkaf ginn ass. D**Pastéis de Belém'' ginn traditiounsgeméiss waarm zerwéiert mat [[Pudderzocker]] a [[Kanéil]] drop.

== Um Spaweck ==

* [http://www.pasteisdebelem.pt D**Casa Pastéis de Belém'']
Ville-sur-Cousances

**Ville-sur-Cousances** ass eng franséisch Gemeng an Uertschaft an der Meuse an der Regioun Grand Est.

## Nopeschuertschaften
* Froidos
* Jubécourt
* Rarécourt
* Julvécourt
* Rampont
* Les Souhesmes-Rampont
Mathias Greisch

De **Mathias** ("**Metty**") **Greisch**, gebuer den 31. Juli 1930 zu Bieles, a gestuerwen den 23. Oktober 2013 zu Esch-Uelzecht, war e lëtzebuergesche Politiker (LSAP).

Hie war vun 1968 bis den 1. Januar 1975 Gemengeconseiller zu Suessem, gouf du Schäffen a war vum 1. November 1980 bis 1997 Suessemer Buergermeeschter.

Vum 15. Juli 1984 bis de 7. Juni 1999 war de Metty Greisch ausserdeem Deputéierte vum Südbezierk an der Chamber an der Fraktioun vun der LSAP.

## Gielercher
* Commandeur vum Ordre de Mérite du Grand-Duché de Luxembourg (Promotioun 1999)
Alfredo Ormando

Den **Alfredo Ormando**, gebuer de 15. Dezember 1958 a Sizilien, a gestuerwen den 23. Januar 1998 zu Roum, war en italieenesche Schrëftsteller, dee sech den 13. Januar 1998 aus Protest géint d'Positioun vun der kathoulescher Kierch vis-à-vis vun homosexuelle Chrëschten op der Péitersplaz selwer a Brand gestach huet.

Obwuel Polizisten d'Feier geläscht hunn an hien op d'Intensivstatioun an e Spidol bruecht gouf, ass den Ormando e puer Deeg méi spéit gestuerwen.

Viru sengem Doud huet de Mann, dee selwer homosexuell war, geschriwwen: "*Ech hoffe si verstinn de Message deen ech wëll ginn: et ass eng Form vu Protest géint d'Kierch déi Homosexualitéit dämoniséiert an zur selwechter Zäit d'ganz Natur, well Homosexualitéit e Kand vun der Natur ass.*" De Bréif, deen hie bei sengem Doud bei sech hat gouf net ëffentlech gemaach a kuerz drop huet de Vatikan erkläert, den Ormando hätt sech aus familiäre Grënn ëmbruecht. E puer Deeg méi spéit krut dunn awer déi italieenesch Noriichtenagentur ANSA e Bréif mat senge Motiver, deen hie fortgeschéckt hat éier hien den Zuch fir op Roum geholl hat.

## Kuckt och
* Homosexualitéit an d'kathoulesch Kierch
Nicolas Strotz

Den **Nicolas Strotz**, gebuer den 18. Dezember 1940 zu Bieles, ass e lëtzebuergeschen “Ingénieur industriel” (fréier: Ingénieur technicien), Politiker (CSV) a fréiere Basketballspiller.

Am Oktober 1981 ass hien an de Gemengerot vun der Gemeng Welleschten gewielt ginn. Den 1. Januar 1982 gouf hie Buergermeeschter; dat ass hie bis 2005 bliwwen. Vun 1989 bis 2004 war hien och nach Deputéierten an der Chamber.

Hien ass bekannt och als Basketballspiller. 1964 war de Strotz am Kader vun der lëtzebuergescher Härebasketballnationalekipp, an huet zweemol fir d'Nationalekipp gespillt. Hien ass Member vun der Association des anciens du basketball luxembourgeois a.s.b.l..

## Gielercher
* 
*
Cité Léon Kauffman

D**'Cité Léon Kauffman** ass eng Cité zu Zolwer (Gemeng Suessem) an zu Uewerkuer (Gemeng Déifferdeng), déi nom lëtzebuergesche Politiker Léon Kauffman benannt gouf.

D'Cité läit op der Grenz tëscht Zolwer an Uewerkuer, zirka 2,5&nbsp;km vum Kär vun der Uertschaft Zolwer ewech. Se läit op der südlecher Säit vum CR174, der Déifferdenger- respektiv Zolwer Strooss. Den Haaptaccès an d'Cité geet iwwer e Rond-point vum CR174, en zweeten Accès geet iwwer d'Kräizung mat der rue Henri Bessemer.

D'Cité ass ufanks der 1960er-Jore vun der Société nationale des habitations à bon marché (SNHBM) gebaut ginn an huet Wunnraum fir zirka 150 Famillen.

## Kuckt och
* Kapell Cité Léon Kauffman

## Um Spaweck
* Websäit vun der Gemeng Suessem
* Websäit vun der Gemeng Déifferdeng
Kapell Cité Léon Kauffman

D**'Kapell vun der Cité Léon Kauffman** war eng kathoulesch Kapell, déi zur Par Suessem Christ Sauveur, zum Dekanat Süden-West an zu der Gemeng Suessem gehéiert huet.

De Patréiner war den hellege Léon deem säi Fest den 10. November gefeiert gëtt.

Se stoung an der Cité Léon Kauffman (am Zolwer Deel) op der Kräizung vun der *rue Léon Kauffman* mat der *rue Pierre Neiertz*.

Zur fréierer Par Zolwer huet ausser der Kapell vun der Cité Léon Kauffman och nach d'Kierch vun Zolwer gehéiert.

## Geschicht
Ufanks der 1960er Joren ass duerch de Bau vun der Cité Léon Kauffman d'Noutwendegkeet entstanen, kuerzfristeg eng Kierch fir déi nei Cité ze bauen. Op Initiativ vum Bob Frommes, dem Direkter vun der "Société nationale des habitations à bon marché" (SNHBM), ass dunn an engem Garagentrakt an der rue Pierre Neiertz, deen aus aacht net ënnerdeelte Garage bestanen huet, eng provisoresch Kapell entstanen - dëse Provisorium huet bis zur Entweiung vun der Kapell gehalen.

D'Gebai gouf renovéiert an niewendrun ass aus Grey-Träger, déi gratis vun der Firma Hadir zur Verfügung gestallt goufen, en oppene Klackentuerm gebaut ginn, an deem zwou Klacken hänken. Vun der Hadir koumen och nach e puer Géigestänn fir d'Bannenariichtung, déi weider Ariichtung ass vun der Kierchefabréck vun Zolwer finanzéiert ginn.

Den 2. September 1962 ass d'Kapell vum deemolege Bëschof-Koadjutor Jean Hengen an a Presenz vum deemolege Staatsminister Pierre Werner ageweit ginn. Se ass den 2. Abrëll 2017 am Kader vun enger leschter Massfeier entweit ginn. D'Muttergottesstatu vum Emil Hulten koum no der Entweiung an d'Kierch vun Zolwer.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vun der Par Suessem Christ Sauveur
Die neue Zeit (1911-1914)

***Die neue Zeit - Les Temps nouveaux*** war eng Zeitung, déi zu Lëtzebuerg tëscht dem 16. Mäerz 1911 an dem 9. August 1914 erauskoum. Am Ufank koum se all Sonnden eraus, vum 1. Oktober 1912 un zweemol d'Woch.

Si war vun der Tendenz hier lénksliberal an antiklerikal a stoung bei hirer Grënnung dem Lénksblock no. An hirem Verwaltungsrot souze sozialdemokratesch Aktivisten aus der Volleksbildungs-Beweegung, liberal Auteuren a Vertrieder vun der Schwéierindustrie. Chefredakter war de Mathias Adam.

## E puer Ausgaben
 
Die neue Zeit - Les Temps nouveaux, Issue of 26 March 1911, frontpage.jpg|Ausgab vum 26. Mäerz 1911
Die neue Zeit - Les Temps nouveaux, Issue of 11 August 1912, frontpage.jpg|Ausgab vm 11. August 1912
Die neue Zeit - Les Temps nouveaux, Issue of 2 November 1913, frontpage.jpg|Ausgab vum 2. November 1913
Die neue Zeit - Les Temps nouveaux, Issue of 19 March 1914, frontpage.jpg|Ausgab vum 19. Maërz 1914


## Literatur
* Jacques Maas (1987): "'Die Neue Zeit' (1911-1914) Journal de combat d'Emile Mayrisch et des libéraux radicaux." In: *Galerie. Revue culturelle et pédagogique* 5 (1987), Nr 3, S. 331-350 (Digitised by the National Library of Luxembourg).
* Jacques Maas (2010):  " 'Die Neue Zeit' (1911-1914). Journal de combat pour la laïcité et le libéraliséme radical au début du XXe siècle."] In: *Galerie. Revue culturelle et pédagogique* 28 (2010), Nr.2, S.199-207 .

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* D'digitaliséiert Nummere vun Die Neue Zeit - Les temps nouveaux op der Websäit vun der Lëtzebuerger Nationalbibliothéik, eluxemburgensia.lu.
Die neue Zeit

**Die neue Zeit** (oder **Die Neue Zeit**) war den Numm vun e puer Zäitschrëften:
* *[[Die Neue Zeit (1883-1923)|Die Neue Zeit]]* (1883-1923), eng däitsch sozialdemokratesch Zäitschrëft vu Stuttgart;
* *[[Die neue Zeit (1911-1914)|Die neue Zeit]]* (1911-1914), e lëtzebuergescht Wocheblat;
* *[[Die neue Zeit (1929-2004)|Die neue Zeit]]* (1929-2004), eng Schwäizer Naturistenzäitschrëft; 
* *[[Die neue Zeit (1936-1940)|Die neue Zeit]]* (1936-1940), eng lëtzebuergescht Zäitschrëft, déi eemol am Mount erauskoum.
Die neue Zeit (1936-1940)

***Die neue Zeit: Monatsschrift für Demokratie, Geistesfreiheit und Kultur*** war eng Zeitung, déi zu Lëtzebuerg tëscht dem 1. Oktober 1936 an dem 1. Mee 1940 eemol am Mount erauskoum. Den Titel knäppt un déi Zeitung mam nämmlechten Numm un, déi tëscht 1911 an 1914 erauskomm ass. Wéi si war se lénksliberal an huet och ëmmer nees virum Nationalsozialismus an Antisemitismus gewarnt.

Si huet déi direkt Nofolleg vun *[[Das freie Wort]]*, dem Organ vum Fräidenkerbond ugetrueden. Editeure waren de Journalist Émile Marx (1899-1964) an de Professer Pierre Biermann. Redakteur war den Nicolas Molling, deen och Editeur vun der satirescher Zeitung *[[De Mitock]]* war. Si huet sech weiderhin fir Demokratie a géint d'Maulkuerfgesetz agesat, a sech mat der Aussepolitik vun der Regierung kritesch ausernee gesat.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Digitaliséiert Nummere vun ''Die neue Zeit'' op eluxemburgensia.lu, enger Websäit vun der Lëtzebuerger Nationalbibliothéik.
Kierch Suessem

D**'Kierch zu Suessem** ass eng kathoulesch Kierch, déi zur Par Suessem Christ Sauveur, zum Dekanat Süden-West an zu der Gemeng Suessem gehéiert.

Se war ursprénglech der Muttergottes geweit, spéider gouf se der helleger Catherine geweit, där hiert Fest de 25. November gefeiert gëtt.

D'Kierch steet am *Quartier de l'Église*, net wäit vum CR175 (Nidderkuererstrooss).

De 5. Mäerz 2021 gouf s'als nationaalt Monument klasséiert.

## Gebai
De Chouer ass am spéitgotesche Stil gebaut. Déi bronze Konschtwierker an der Kierch stame vum Kölner Kënschtler Egino Weinert. De Mosaik vun der Dafkapell ass vum Schëfflenger Kënschtler Ady Deville. Dës Konschtwierker goufe bei der Renovéierung vun 1975 installéiert.

## Geschicht
* 1636 Ubau vun der Grofekapell un de Chouer vun der Kierch. An der Grofekapell ass e Grafmonument am Renaissance-Stil, dat de Johannes Jacob von Daun géint 1630 fir säi Papp opriichte gelooss huet. An der Kapell steet och en Altor, dee 1761 aus der ofgebrannter Kapell vum Suessemer Schlass an d'Kierch iwwerfouert gouf. An der Grofekapell sinn op d'mannst véier Membere vun der Famill de Tornaco begruewen:
** Victor de Tornaco (21.9. 1885)
** Thérèse de Tornaco (29.7.1888)
** Louise-Ghislaine-Herminie-Frenande de Woelmont (31.3.1901)
** Charles de Tornaco (25.8.1908)
* 1738 war d'Konsekratioun vum Schëff a vun der Grofekapell. 
* 1766 ass de Klackentuerm gebaut ginn.
* 1808 ass Suessem eng eegestänneg Par ginn, virdrun huet et zur Par Zolwer gehéiert.
* 1953 Renovéierung vun der Kierch mat neiem Säitenagank an neier säitlecher Sakristei.
* 1975 nach eng Renovéierung, besonnesch vum Chouer.
* Enn 2013/Ufank 2014, Renovéierung vun der Westenfelder-Uergel, neien Ustrach an nei Beliichtung bannen, nei Beschallungsanlag.

## Literatur
* J. Wildschütz am Luxemburger Wort vum 27. Mee 2014, S. 22: *Kirche in Sassenheim nach 35 Jahren renoviert. Gotteshaus erstrahlt in neuem Glanz*

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Suessem
* D'Kierch op der Websäit vum Parverband Suessem
* D'Fënstere vun der Kierch vu Suessem op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''
* Video op Youtube aus der Serie: Kierchen a Kapellen zu Lëtzebuerg iwwer d'Kierch zu Suessem
Scheierhaff (Bieles)

De **Scheierhaff** ass e grousse Bauerenhaff an der Gemeng Suessem, deen tëscht den Uertschaften Zolwer, Bieles an der Cité Léon Kauffman läit.

En ass iwwer e Wee vun zirka 500 m vun der Gare Bieles-Zolwer aus z'erreechen.

## Nom Scheierhaff benannt
* Eng Strooss zu Zolwer: *Scheierhaffstrooss* (PLZ 4492)
* Eng Grondschoul an der Scheierhaffstrooss

## Kuckt och

## Um Spaweck
* Websäit vun der Gemeng Suessem
* Websäit vun der Scheierhaff-Schoul
Gaston Schwertzer

De **Gaston Schwertzer**, gebuer den 18. Juli 1932, ass e lëtzebuergesche Jurist, Industriellen a Manager.

Hien huet 1955 säin Doktorat an Droit ofgeluecht a war duerno 3 Joer um Barreau ageschriwwen.

De Schwéierpunkt vu sengem Schaffe war an der Gasindustrie, wou hie 34 Joer aktiv war. Hien huet follgend Gesellschafte gegrënnt a gesteiert: Probutan-Gas, Compagnie Générale des Gaz Liquéfiés, Presta‑Gaz zu Klengbetten, d'Gaslagerzentrum zu Grimbergen an d'Offëllfanlag zu Ans bei Léck. Hie war 20 Joer laang President vun der lëtzebuergescher Sektioun vun der *Association Professionnelle des Gaz de Pétrole* a Vizepresident vun der *Association belgo-luxembourgeoise Febupro*. Parallel dozou huet hien zu Lëtzebuerg an de Bau an d'Gestioun vun Immobilien investéiert.

Hie war och nach Vizepresident vum Verwaltungsrot vun der Cegedel an Dexia BIL a Verwaltungsrotmember vun der CLT, Cargolux, Paul Wurth, SEO, SES, Audiofina, Banque Puilaetco Dewaay Luxembourg. Hien ass President vum Grupp Sichel a Presta-Gaz.

Hien huet weiderhin 1988 BIL Participations (1992 a Luxempart ëmbenannt) matgegrënnt a war vun 1993-2002 dovun den Administrateur-délégué an ass den aktuelle President vum Verwaltungsrot. Hie war och am Verwaltungsrot vu Gesellschaften, déi op der Bourse quotéiert sinn, wéi Audiolux an Trief (Groupe Wendel Investissement).
Hien ass am Verwaltungsrot vu Foyer Finance.
Pristina

**Pristina** (op albanesch: *Prishtinë* oder *Prishtina*, op serbesch: *Приштина* oder *Priština*, op tierkesch *Priştine*) ass d'Haaptstad a mat  déi gréisst Stad vum Kosovo.

Virleefeg Resultater vun enger Vollekszielung vun 2011 hunn d'Bevëlkerung op 198.000 Awunner beziffert, mä et gëtt geschat datt a Wierklechkeet tëscht 450.000 a 500.000 Leit an der Stad liewen. D'Majoritéit vun den Awunner sinn Albaner.

## Galerie

Fichier:Old Pristina.jpg|Pristina géint Ufank vum 20. Joerhonnert
Fichier:National Public Library Pristina Qiv Owned Image 30 August 2008.jpg|D'Nationalbibliothéik
Fichier:Youth Center in Pristina.jpg|De Jugend-, Kultur- a Sportpalast
Fichier:Newborn monument in Pristina.jpg|"Newborn"-Monument, um Dag vun der Onofhängegkeetserkläerung virgestallt
Fichier:Church In Pristina Qiv Owned Image 23 August 2008.jpg|Déi wéinst dem Krich net fäerdeggebaute Kierch Christus de Retter
Fichier:National Theatre, Pristina 2012.JPG|Nationaltheater
Fichier:"Hotel Grand Prishtina", Kosovo, June 2005.jpg|De Grand Hotel Prishtina
Fichier:Skenderbeg Prishtina.jpg|Statu vum Skanderbeg virum Regierungsgebai
Fichier:Pristina martyr monument.jpg|Monument fir d'Krichsaffer
Fichier:Overview of the Pristina center from the hill.png|Vue op d'Stad


## Um Spaweck
Einsteinkräiz

D**'Einsteinkräiz**, och Q2237+030 oder QSO&nbsp;2237+0305 genannt, ass e Gravitatiounslënsesystem am Stärebild Pegasus. De Quasar QSO&nbsp;2237+0305 steet vun der Äerd aus gesinn genee hanner dem Kär vun enger Galaxie, déi ongeféier 400 Millioune Liichtjoer vun eis ewech ass. Si wierkt als Gravitatiounslëns an ass als **Huchras Lëns** bekannt (no hirem Entdecker John Huchra). Duerch d'Gravitatiounslëns entsti véier änlech hell Biller a Form vun engem Kräiz mat dem Galaxiëkär am Zentrum. De fotograféierte Quasar ass ongeféier 8 Milliarde Liichtjoer vun der Äerd ewech. Déi géigeniwwerleiend Biller vum Quasar am Einsteinkräiz hunn e visuellen Ofstand vun 1,6 Wénkelsekonnen.

## Kuckt och

* Twin Quasar
* Einsteinrank

## Um Spaweck
*  Skyhound.com iwwer d'Einsteinkräiz
*  Astronomy-Mall.com iwwer d'Gravitatiounslëns
*  Jay Reynolds Freeman iwwer de Quasar
* Simbad
* Eng Warscheinlechkeetstheoreetesch Analys vum Mikrogravitatiounslënseneffet
Ferny Nicklaus-Faber

D**'Ferny Nicklaus-Faber**, gebuer als **Fernande Suzanne Pierre Faber** den 2. November 1937 an der Stad Lëtzebuerg, a gestuerwen de 4. Dezember 2023, war eng lëtzebuergesch Politikerin (CSV).

Si gouf bei de Chamberwale vum 12. Juni 1994 eng éischt Kéier an d'Chamber gewielt. Bei deene vum 13. Juni 1999 gouf si net direkt gewielt, ma ass am November 1999 fir de verstuerwenen Alphonse Theis nogerëtscht a blouf Deputéiert bis 2004.

Si war 1993 an de Gemengerot vun der Stad Lëtzebuerg gewielt ginn.

## Privates
D'Ferny Faber war d'Duechter vum Ferdinand Faber.

Si war mam Albert Nicklaus (†&nbsp;1987) bestuet; d'Koppel hat zwee Kanner.

## Gielercher
*
(1036) Ganymed

Den **(1036) Ganymed** ass en Asteroid vum Amortyp a gouf den 23. Oktober 1924 vum Walter Baade am Observatoire Bergedorf bei Hamburg entdeckt. De Planetoid ass no enger Figur aus der griichescher Mythologie genannt, kuckt Ganymed (Mythologie).

D'Bunn vum Ganymed ass 26,697° géint d'Ekliptik gebéit, d'Bunnexzentrizitéit ass 0,534.

De Ganymed huet en Duerchmiesser vu ronn 31,7 Kilometer an ass domat de gréisste bekannten Amor-Asteroid.

Ganymed ass och den Numm vun engem Jupiter-Mound.

## Kuckt och

* Lëscht vun den Asteroiden
Auzéville-en-Argonne

**Auzéville-en-Argonne ** ass eng franséisch Uertschaft an der Meuse an der Regioun Grand Est.

Bis zu der Fusioun mat Clermont am Joer 1973 war Auzéville-en-Argonne eng eegestänneg Gemeng.

Auzéville läit am Dall vun der Aire
## Nopeschuertschaften

*Clermont-en-Argonne
*Ville-sur-Cousances
*Rarécourt
*Brabant-en-Argonne
*Brocourt-en-Argonne
Däichhal

D**'Däichhal** ass eng Multifunktionshal zu Ettelbréck, déi vu Veräiner oder aneren Organisme fir Ausstellungen, Concerten, Baler, Versammlungen an Änleches ka gelount ginn. Proprietär ass d'Gemeng Ettelbréck.

## Geographie
D'Däichhal steet an den Däichwisen no bei der Uelzecht. Den Accès geet iwwer de Rond-point mat der  an der  am Agank vun Ettelbréck aus Richtung Lëtzebuerg.

## Geschicht
Déi éischt Däichhal ass 1972 an den Däichwise gebaut ginn. Den 1. Abrëll 2006 ass d'Betribsgeneemegung vun der Hal ofgelaf. D'Hal war awer dunn an engem schlechten Zoustand, déi geläimt hëlzen Dunne vum Gespär waren degradéiert a gerass an ze vill schwaach fir en neien isoléierten Daach no den aktuellen Normen ze droen. D'Verkleedung vun der Hal hat weeder enger thermesch nach eng akustesch Isolatioun.

Dofir ass d'Decisioun geholl ginn fir eng nei Hal ze bauen. Den 9. Dezember 2008 gouf de Bauteminister d'Genehmegung fir de Bau vun der neier Hal. Ursprénglech war e Budget vu ronn 5,7 Mio Euro virgesinn, deen awer am Mäerz 2011 op 6,0 Mio erhéicht gouf.

Am Januar 2009 ass mat de Bauaarbechten ugefaange ginn an am Januar 2010 war d'Straussfeier. Wärend dem Bau ass et am Mäerz 2010 en Doudesaffer ginn, wéi e jonke Bauaarbechter vu Saarburg 13 m erofgefall ass.

Déi offiziell Aweiung vun der neier Hal war den 1. Abrëll 2011.
Déi éischt Organisatioun an der neier Hal war awer schonn den Dag virdrun, den 30. Mäerz 2011, wéi en Testconcert mat der däitscher Popgrupp *Juli* war. De Concert war vum Atelier organiséiert ginn.

## Disponibel Raim an der Hal
* D'Grondfläch vun der Hal ass 50 x 40 Meter.
* Am Rez-de-Chaussée ass e grousse Sall vu 1490 m2, eng Bar, Sanitäranlagen, technesch Installatiounen an en Depot. Maximal 3000 Leit kënnen an d'Hal era kommen.
* Um éischte Stack sinn 3 Säll vu verschiddener Gréisst (155, 80 an 68 m2), déi fir Versammlunge benotzt kënne ginn.

## Um Spaweck
* Websäit vun der Gemeng Ettelbréck iwwer d'Hal
* Broschür iwwer d'Hal
V. Chr.

D'Ofkierzung **v. Chr.** (rar och **vC.** oder **v. C.**) bedeit "viru Christus" a gëtt benotzt fit d'Joer vun Evenementer, déi sech virun der Gebuert vu Jesus Christus ofgespillt hunn. Et gëtt och déi englesch Ofkierzung *BC* ("before Christ") an déi laténgesch *AC* ("ante Christum [natum]").

Op déi selwecht Aart a Weis gëtt den Zousaz **n. Chr.** ("no Christus"; rar och **nC.** oder **n. C.**) benotzt, fir alleguer d'Joreszuelen, déi nom Jesus denger Gebuert gezielt ginn. Synonymmer sinn de laténgeschen Ausdrock *Anno Domini* ("am Joer vum Här").

Well déi zwéin Ausdréck awer aus dem chrëschtleche Kulturkrees stamen, ginn heiansdo och d'Ofkierzunge **v. o. Z.** ("virun onser Zäitrechnung") an **n. o. Z.** ("no onser Zäitrechnung"). Am Englesche sinn dat d'Ofkierzungen *BCE* a *CE* ("Before [the] Common Era" a "Common Era"). Méi seele gëtt v. Chr. och als "virun der Chronologie" gelies.
Wochenzeitung für Europäer

***Wochenzeitung für Europäer*** war eng Zeitung, déi tëscht dem 20. Abrëll 1989 an dem 31. Januar 1991 an enger Oplo vun 8.000 Exemplairen am Lëtzebuerger Sankt-Paulusverlag erauskoum.

D'Iddi vun der Zeitung goung op konservativ däitsch Zeitungsediteuren zeréck, déi um Enn vum Kale Krich eng "neutral" däitschssproocheg Wochenzeitung iwwer international Theme publizéiere wollten, déi och hanner dem Eisene Rideau verkaaft kéint ginn. Well se awer net deen erhoffte Succès hat, gouf se no knapps zwee Joer nees agestallt.

## Kuckt och
* Lëscht vun Zeitungen an Zäitschrëften zu Lëtzebuerg
Haute-Meuse

**Haute-Meuse**, net ze verwiessele mat Haute Meuse, ass den navigatiounstechneschen, administrativen an hydrographesche Begrëff fir dee 45 km laange belschen Deel vun der Meuse vun der Grenz mat Frankräich tëscht Givet an Heer bis op bei d'Schleis Andenne-Seilles. Op där Streck verléiert de Floss 26.66 Meter un Héicht. D'Schëffer iwwerwannen deen Niveausënnerscheed, mat Hëllef vun 13 Schleisen, wouvun d'Vebindungsschleis mat der Sambre mat agerechent ass. Déi klengst Schleisen hunn e Gabarit vun 100×12 Meter, wat den Dimensioune vun den eelste Schleise vun 1868 entsprécht.

Deen Deel vun de Meuse gëtt all dräi Joer fir ronn dräi Wochen eidellafe gelooss. Wärend där Zäit sinn d'Wiere vun de Staustufen all op, soudatt den niddregstméigleche Waasserstand erreecht gëtt. An där Zäit ginn déi noutwenneg Entretiensaarbechten un den Installatioune gemaach. Déi Period ass am September bis Oktober well an där Zäit d'Meuse de klengsten Offlosswäert huet. Fir de Floss eidel ze maache ginn d'Niveaue vun de Wierer een nom aneren all Stonn ëm 10&nbsp;cm erof gesat, ugefaange bei dem ënneschte soudatt um Enn vun engem Dag de ganze Floss vun Namouer bis op Givet um niddregste Waasserstand ass. Well den Transport mam Schëff laang Ulafzäiten huet an eng Ersatzlogistik fir déi Zäit muss geplangt ginn, gëtt den Datum vum Eidelmaache schonn annerhalleft Joer virdrun iwwer en *Avis de bâtellerie* bekannt gemaach.
 
Op enger Streck vu ronn zwéi Kilometer ass d'Meuse tëscht Givet an Heer Grenzfloss tëscht den zwee Länner.

Am Annzuchsgebitt vu ronn 190.000 Hektar si follgend Nieweflëss déi wichtegst: de Bocq, d'Brouffe de Burnot d'Eau Blanche, d'Eau Noire, de Falvion, den Hermeton, d'Houille, d'Molignée, de Samson an de Virioin, wat am Ganzen iwwer 2.900 Flosskilometer representéiert, wouvun der 1.313 ënner Naturschutz stinn.

De sougenannte Contrat de Rivière Haute-Meuse (CRHM), ass en Aktiounsplang dee sech zanter 1996 fir den Ëmweltschutz am Dall vun der Haute-Meuse an an den Däller vun den Niewebaachen asetzt. Zanter 2010 hu sech nach dräi Gemengen aus dem Quellgebitt vun der Oise mat ugeschloss,
House of Usher

**House of Usher** ass en US-amerikanesche Film vum Roger Corman aus dem Joer 1960 no enger Erzielung vum Edgar Allan Poe. 
## Ëm wat geet et am Film?
De Philip Withrop (Mark Damon) besicht seng Verloobt Madeline (Myrna Fahey) am Haus vun der Famill Usher. De Roderick Usher (Vincent Price), Brudder vun der Madeline ass awer géint e Bestietnes vun deenen zwee...

## Edgar Alan Poe Filmer vum Roger Corman als Regisseur
* *House of Usher* (1960)
* *[[The Pit and the Pendulum (Film 1961)|The Pit and the Pendulum]]* (1961)
* *[[The Premature Burial]]* (1962)
* *[[Tales of Terror]]* (1962)
* *[[The Haunted Palace]]* (1963)
* *[[The Raven (Film 1963)|The Raven]]* (1963)
* *[[The Masque of the Red Death]]* (1964)
* *[[The Tomb of Ligeia]]* (1964)

## Um Spaweck
Nagisa Ōshima

Den **Nagisa Ōshima** (jap.: 大島 渚, *Ōshima Nagisa*), gebuer den 3. Mäerz 1932 zu Kyōto a Japan, a gestuerwen de 15. Januar 2013 zu Fujisawa, war e japanesche Filmregisseur an Dréibuchauteur.

Hien huet eng 50 Filmer gemaach, a gëllt als *Chef de file* vun der japanescher *Nouvelle vague*. Am bekanntste sinn *Ai no corrida / L'Empire des sens* a *[[Furyo]]*.
## Filmographie

## Um Spaweck
Of Monsters and Men

**Of Monsters and Men** ass eng islännesch Band aus Reykjavík. Hire Stil kann ee beim Folk-Rock oder Indie-Rock aklasséieren a gëtt dacks mat deem vun Arcade Fire verglach.

## Geschicht
D'Band, déi 2007 gegrënnt gouf, huet 2010 dee nationale Bandconcours *Músiktilraunir* gewonnen, deemools nach als Quartett mat der Besetzung Nanna Bryndís Hilmarsdóttir, Ragnar Þórhallsson, Brynjar Leifsson an Arnar Rósenkranz Hilmarsson. No dem Concours sinn nach den Árni Guðjónssonund an de Kristján Páll Kristjánssonals als weider Bandmemberen derbäikomm. Bei hiren Optrëtter gi se meeschtens och nach vun der Trompettistin Ragnhildur Gunnarsdóttir ënnerstëtzt, déi awer bis elo nach net offiziell zu de Bandmembere gehéiert. Am Oktober 2011 ass d'Band beim Musekfestival *Iceland Airwaves* am neie Reykjavíker Concertshaus *Harpa* opgetrueden.

Mat dem Titel *Little Talks* huet sech d'Band 2011 e puer Wochen op der Plaz 1 vun den islännesche Single-Charts gehalen. Hiren Debutalbum *My Head Is an Animal* ass am September 2011 an Island erauskomm an am Abrëll 2012 och um amerikanesche Maart verëffentlecht, wou e mat der Plaz sechs an de Billboard 200-Charts dee bis dohin héchste Rang vun enger islännescher Band oder engem islännesche Solokënschtler erreecht huet. Eng EP *Into the Woods* mat véier ausgesichten Titele vun hirem Album ass schonn am Dezember 2011 erauskomm.

Am Mäerz 2012 sinn Of Monsters and Men op eng éischt Nordamerika-Tournee gaangen. An Däitschland si se fir d'éischt Enn Abrëll 2012 zu Köln a Berlin opgetrueden. Am September 2012 ware se beim *New Pop Festival* zu Baden-Baden dobäi.

Zu Lëtzebuerg si se beim Rock-A-Field-Festival den 29. Juni 2013 opgetrueden.

## Bandmemberen
* Nanna Bryndís Hilmarsdóttir (Gesank, akustesch Gittar)
* Ragnar Þórhallsson (Gesank, akustesch Gittar)
* Brynjar Leifsson (E-Gittar)
* Arnar Rósenkranz Hilmarsson (Batterie)
* Árni Guðjónsson (Akkordeon, Piano)
* Kristján Páll Kristjánsson (Bass)

## Discographie
### Album
* 2011: *My Head Is an Animal*
* 2013: *Live From Vatnagarðar* 
### EP
* 2011: *Into the Woods*
### Singelen
* 2011: *Little Talks*
* 2012: *Dirty Paws*
* 2012: *Mountain Sound *
* 2013: *King and Lionheart*

## Um Spaweck

* Offiziell Websäit
* Of Monsters and Men bei Myspace
Jeannot Belling

De **Jeannot Belling**, gebuer den 9. Februar 1952 an der Stad Lëtzebuerg, an och do gestuerwen de 4. Juli 2017, war e lëtzebuergesche Politiker (DP).

De Jeannot Belling war vum Januar 1982 bis den November 2011 Member vum Gemengerot vun der Stad Réimech, als Schäffe vun 1994 bis 1996 an als Buergermeeschter vum 1. Januar 1997 bis den 8. November 2009. Vun 2001 bis 2011 war hie President vun der Verwaltungskommissioun vum Réimecher Hospice civil. Vun 2000 bis 2012 war hien de President vum SER (Syndicat des eaux de Remich); hie war och laang Sekretär vum *Syndicat d'initiative et de tourisme* vun der Stad Réimech a President vun der Schoulkommissioun.

Vun 1999 bis 2004 war hien Deputéierten an der Chamber.

An dem Ensemble vocal Jubilate Musica, der Chorale Sainte-Cécile vu Réimech, der Chorale Sainte-Cécile vu Wuermer an an der Chorale réunie Donwen-Fluessweiler war de Jeannot Belling als Sänger a Solist aktiv.

De Jeannot Belling war bal 40 Joer laang President vun der Amiperas-Sektioun Réimech, jorelaang Member vum Verwaltungsrot vun der Amiperas a vun 2014 u bis zu sengem Doud Nationalpresident vun der Organisatioun. Vun 2000 bis 2015 war hie Member vum Verwaltungsrot vum SMA (Service moyens accessoires).

Berufflech huet de Jeannot Belling bei der Douane geschafft.

A senger Jugend war de Jeannot Belling sportlech engagéiert: vun 1964 bis 1970 war hie Member vun der Nationalequipe vun der lëtzebuergescher Schwammfederatioun. Seng Paradediscipline war d'800-Meter-Streck.

## Gielercher
*
Marco Schroell

De **Marco Schroell**, gebuer den 18. August 1943 zu Esch-Uelzecht, ass e lëtzebuergesche Kannerdokter a Politiker (DP).

Hie war vun 1999 bis 2004 Deputéierten an der Chamber a vun 1994 bis 2005 Conseiller an der Gemeng Esch-Uelzecht a vun 2005 bis 2010 Conseiller an der Gemeng Kielen.

## Gielercher
*
* 

## Um Spaweck
Maggy Nagel

D**'Maggy Nagel**, gebuer de 25. August 1957 an der Stad Lëtzebuerg, ass eng lëtzebuergesch Politikerin (DP).

Si war vum 4. Dezember 2013 bis de 16. Dezember 2015 Ministesch fir Kultur a Logement an der Regierung Bettel-Schneider. Virdru war si vun 1996 bis 2013 Buergermeeschtesch vun der Gemeng Munneref.

Si war vun 1999 bis 2004 als Deputéiert an der Chamber a gouf duer bei de Chamberwale vum 20. Oktober 2013 erëmgewielt. Gläich drop huet si op hiert Deputéiertemandat verzicht, fir Kultur- a Logementsministesch an der Regierung Bettel-Schneider ze ginn.

Vun 2013 bis 2015 war d'Maggy Nagel Vizepresidentin vun der DP.

Si schafft zanter dem 1. Abrëll 2016 als *Premier conseiller de gouvernement * am Wirtschaftsministère, wou si ë.&nbsp;a. d'Weltausstellung 2020 zu Dubai preparéieren hëllefe soll.

## Gielercher
* 
*
Tales of Terror

** Tales of Terror ** ass en US-amerikanesche Film vum Roger Corman aus dem Joer 1962 no dräi Erzielunge (Morella, The Black Cat an The Case of M. Valdemar) vum Edgar Allan Poe. 
## Ëm wat geet et am Film?
* Morella.
De Locke (Vincent Price) beschëllegt seng Duechter (Maggie Pierce) hir Mamm bei der Gebuert ëmbruecht ze hunn...
* The Black Cat.
De Montresor (Peter Lorre) haasst seng Fra Annebelle (Joyce Jameson) an nach méi hir schwaarz Kaz...
* The Case of M. Valdemar.
De Valdemar (Vincent Price) ass onheelbar krank a versicht duerch Hypnos seng Péng besser ze erdroen...

## Edgar Alan Poe Filmer vum Roger Corman als Regisseur
* *[[House of Usher]]* (1960)
* *[[The Pit and the Pendulum (Film 1961)|The Pit and the Pendulum]]* (1961)
* *[[The Premature Burial]]* (1962)
* *Tales of Terror* (1962)
* *[[The Haunted Palace]]* (1963)
* *[[The Raven (Film 1963)|The Raven]]* (1963)
* *[[The Masque of the Red Death (Film 1964)|The Masque of the Red Death]]* (1964)
* *[[The Tomb of Ligeia]]* (1964)

## Um Spaweck
Ofdreiwung an d'kathoulesch Kierch

D**'[[Kathoulesch Kierch]]** refuséiert all Form vun **[[Ofdreiwung]]**. Am Katchëssem vun der kathoulescher Kierch heescht et, d'mënschlecht Liewe misst vum Ablack vun der Konzeptioun un op absolut Aart a Weis respektéiert a geschützt ginn, an datt "vum éischten Ablack vu senger Existenz d'mënschlecht Wiesen all seng Rechter als Persoun unerkannt muss kréien, dorënner d'onantastbaart Recht vun all onschëllegem Wiesen op Liewen". All Kooperatioun bei enger Ofdreiwung géif e schlëmme Feeler duerstellen a géif vun der Kierch mat der Exkommunikatioun bestrooft ginn.

Verschidde Katholicke sinn net mat der offizieller Positioun vun der Kierch averstanen. Dës Diskrepanze kënne vun Ausnamen an enger soss Antiofdreiwungsattitüd (zum Beispill am Fall vun enger Vergewaltegung) bis zur kompletter Akzeptanz vum Recht op Ofdreiwung goen. Dobäi gëtt et en Ënnerscheed tëscht praktizéierende Katholicken an net praktizéierende Katholicken; praktizéierend Katholicken hu vill éischter d'Tendenz, d'Ofdreiwung komplett ofzeleenen, wärend net praktizéierend Katholicken éischter dofir sinn, der Fra de Choix ze loossen, op si ofdreiwe wëll oder net.

D'Positioun vun der Kierch gëtt reegelméisseg vu Gruppen, déi fir Fraerechter kämpfen, kritiséiert. E Beispill ass e brasilianesche Fall aus dem Abrëll 2009, bei deem den Äerzbëschof d'Mamm an d'Doktere vun engem néng Joer ale Meedchen, dat vu sengem Stéifpapp vergewaltegt gi war an dobäi schwanger ginn ass, exkommunizéiert huet well si bei him eng Ofdreiwung duerchgeféiert haten. Wärend de brasilianesche President Lula da Silva déi Entscheedung kritiséiert huet, huet de Vatikan d'Decisioun vum Bëschof verdeedegt.

A verschiddene Länner, wéi zum Beispill Polen, gëllt d'Kathoulesch Kierch als dreiwend Kraaft géint d'Liberaliséirung vun der Ofdreiwung. Och de lëtzebuergeschen Äerzbëschof Jean-Claude Hollerich huet d'Liberaliséierung vun der Ofdreiwung als "falsche Wee" an d'Ofdreiwung selwer als "schwéiert Vergoe" bezeechent.
Meuse moyenne (Homonymie)

Mat **Meuse moyenne** kënnen zwéin Deeler vun der Meuse gemengt sinn.

* D'Meuse moyenne als de mëttelsten Deel vum Floss dee vu Mézières bis op Maastricht geet.
* Fir d'belsch Direktioun vun de d'Waasserstroossen ass d'Meuse moyenne de Secteur vun der Meuse tëscht Namouer an dem Hafe vu Léck
Philippe Schaus

De **Philippe Schaus**, gebuer de 6. Juni 1963, ass e lëtzebuergeschen Ingenieur a Manager.

No sengem Secondaire am Stater Kolléisch huet hie vun 1982 bis 1987 op der Universitéit vu Léck Fligerbau studéiert an duerno e Business MBA um INSEAD gemaacht.

De Schaus war vun 1992 bis 2002 am Conseil d'administration vu Villeroy & Boch, duerno Generaldirekter bei Degrenne an huet méi spéit beim DFS Group, enger Filial vum Grupp LVMH, déi hire Sëtz zu Hong Kong huet, geschafft. Hie war do *Group President - Merchandising and Marketing* a vun 2012 bis 2017 *Chief Executive Officer* an *Chairman* vum Grupp. Zanter Enn 2017 huet hien déi Positioun bei Moët Hennessy.

Säi Grousspapp war den Eugène Schaus.

## Um Spaweck
* Message from our CEO, e Message vum Philippe Schaus um Site vun der Firma DFS Group.
Viktor Hambarzumjan

De **Viktor Hambarzumjan**, gebuer den 18. September 1908 zu Tiflis, Georgien, a gestuerwen den 12. August 1996 zu Bjurakan bei Jerewan, Armenien, war en armeeneschen Astrophysiker an Astronom. Duerch déi an der UdSSR normal Russifizéierung ass hien auswäerts vun Armenien virun allem als *Wiktor Amasaspowitsch Ambarzumjan* oder *Viktor Amazaspovich Ambartsumian* (russesch: Виктор Амазаспович Амбарцумян) bekannt ginn.

## Karriär
De Viktor Hambarzumjan hat säi Studium un der Staatlecher Universitéit Leningrad ofgeschloss. Vun 1928 bis 1931 hat hie mam Aristarkh Belopolsky um *[[Pulkowo-Observatoire]]* geschafft a war vun 1934 bis 1943 Professer zu Leningrad. 1946 hat hien den *[[Byurakan-Observatoire|Astrophysikaleschen Observatoire vu Bjurakan]]* gegrënnt. 1947 huet hien d'Stärenassociatiounen entdeckt an essentiell Aarbechten zum Stärenopbau, zu Novaausbrëch an instabile galaktesche Käre geliwwert. Hie gouf Member vun der *Armeenescher [[Wëssenschaftsakademie]]* a war vun 1947 bis 1993 hire President.

Hien hat als éischten e Buch a Russland iwwer theoreetesch Astrophysik geschriwwen an hat als éischten d'Opfaassung vertrueden, datt T-Tauri-Stären astronomesch gesi ganz jonk sinn.

Vun 1961 bis 1964 war hie President vun der *[[International Astronomesch Unioun|Internationaler Astronomescher Unioun]]*.

An der Lëscht vun de "wichtegste Persoune vum 20. Joerhonnert" vum Time Magazine gouf den Hambarzumjan am Joer 2000 an der Kategorie "Wichtegst Wëssenschaftler an Denker" op Plaz 3 ënner den éischten zéng Perséinlechkeete gewielt.

## Auszeechnungen
* 1946 Stalinpräis (an 1950)
* 1956 Jules-Janssen-Präis
* 1959 Member vun der Geléiertenakademie Leopoldina
* 1960 Bruce Medal
* 1960 Goldmedail vun der Royal Astronomical Society
* 1971 Lomonossow-Goldmedail

## Privates
De Viktor Hambarzumjan hat véier Kanner. Säi Jong Ruben Hambarzumjan ass Mathematiker, spezialiséiert op stochastesch Geometrie, a Member vun der *Armeenescher [[Wëssenschaftsakademie]]*, a säi Jong Rafael Hambarzumjan ass Laser-Physiker.

## Wierker
* *Das Weltall*. J. A. Barth, Leipzig 1953
* *Die Sternassoziationen und die Entstehung der Sterne*. Akademie-Verlag, Berlin 1951
* *Philosophische Probleme der Physik der Elementarteilchen*. Mainz, München 1966
* *Philosophische Probleme der modernen Kosmologie*. Deutscher Verlag der Wissenschaften, Berlin 1965
* *Probleme der modernen Kosmogonie*. Akademie-Verlag, Berlin 1980
* *Struktur und Formen der Materie, dialektischer Materialismus und moderne Naturwissenschaft*. Deutscher Verlag der Wissenschaften, Berlin 1969
* *Theoretische Astrophysik*. Deutscher Verlag der Wissenschaften, Berlin 1957
* V.A.Ambartsumian. *Selected papers: Stars, Nebulae and Galaxies*. Editor G.Meylan, Cambridge Scientific Publishers, v.1 (450pp.), v.2 (450pp.), 2006.

## Kuckt och

## Um Spaweck
* Veröffentlichungen von V. A. Ambartsumian am Astrophysics Data System
*  H.A. Harutyunian und A.M. Mickaelian: ''Viktor Ambartsumian's most prominent scientific results''
*  Artikel an der Grousser Sowjetescher Enzyklopädie
Magdalena Ridge Observatoire

De **Magdalena Ridge Observatoire** (engl. *Magdalena Ridge Observatory (MRO)*), ass en Observatoire am Socorro County am US-Bundesstaat New Mexico. E läit ongeféier 32 Kilometer westlech vun der Stad Socorro an de Magdalena-Bierger, no bei der Biergspëtzt South Baldy op enger Héicht vun 3.180 m.

Den Observatoire huet en 2,4 Meter Spigelteleskop, mat engem Haaptspigel dee baugläich mat dem Hubble-Weltraumteleskop ass. Säin Éischt Liicht war 2006 an zanter 2008 ass en am reguläre Betrib. Ee zeechent sech duerch eng héich Beweeglechkeet vun 10° pro Sekonn aus, a gëtt haaptsächlech vun der NASA fir d'Observatioun vun äerdnoen Objete benotzt. E war um 2007 WD<sub>5</sub> Tracking bedeelegt.

Weider logéiert den Observatoire de *Magdalena Ridge Observatory Interferometer* deen am Bau ass. Et ass en opteschen Interferometer, vun zéng Spigelteleskope mat engem Duerchmiesser vun 1,4 Meter an enger maximaler Basislängt vun 340 Meter. Éischt Diffractiounsmustere ginn 2015 erwaart.

## Kuckt och

* Lëscht vun de gréissten opteschen Teleskopen
* Very Large Telescope Interferometer
* Keck-Observatoire
* Large Binocular Telescope
* CHARA-Array

## Um Spaweck

* Description of the interferometer from University of Cambridge Websäit
Ellen van Dijk

D**'Eleonora Maria (Ellen) van Dijk **, gebuer den 11. Februar 1987 zu Harmelen, ass eng hollännesch professionell Vëlossportlerin. Si fiert fir d'Ekipp Specialized-lululemon.

## Um Spaweck
*Der Ellen van Dijk hir Websäit
NGC 1872

Den **NGC 1872** ass e jonke masseräiche Stärekoup an der grousser Magellanescher Wollek am Stärebild Dorado. Den Entdecker war den James Dunlop, deen de Stärekoup am Joer 1826 mat engem 9-Zoll-Teleskop entdeckt hat.

## Kuckt och
Apokalyps

Eng **Apokalyps** (vum griicheschen *ἀποκάλυψις*, "Offenbarung"), ass, wuertwiertlech aus dem Griicheschen iwwersat, eng Bekanntgab, eng Opdeckung vu Wëssen, dat virun der Mënschheet an enger Zäit vu Falschheet a Mëssverständnisser verstoppt ass; dat heescht eng Revelatioun. An engem reliéise Kontext ass et generell eng Opdeckung vun ëppes Verstopptem. An der **Offenbarung vum Johannes**, dat lescht Buch vum Neien Testament an der Bibel, ass d'Revelatioun déi vun der ultimativer Victoire vum Gudden iwwer dat Béist an d'Enn vun der aktueller Zäit.

Haut gëtt den Term haaptsächlech fir all prophetesch Revelatioun oder Enn-vun-der-Welt-Zenario benotzt, oder allgemeng als Synonym vum Enn vun der Welt.

## Um Spaweck
NGC 1892

Den **NGC 1892** ass eng Spiralgalaxie am Stärebild Dorado. Si gouf 1834 vum John Herschel entdeckt.

## Kuckt och
Kokon-Niwwel

Den **IC 5146**, och bekannt als **Kokon-Niwwel**, ass en astronomeschen Niwwel mat engem integréierten oppene Stärekoup am Stärebild Cygnus. De Stärekoup huet d'Bezeechnung Collinder 470.

Den Niwwel huet eng visuell Gréisst vu ronn 10&nbsp;Bouminutten an ass ongeféier 3000&nbsp;Liichtjoer vun der Äerd ewech; seng physesch Gréisst ass zirka 10&nbsp;Liichtjoer.

Den Niwwel ass eng Stäregebuertsplaz mat ioniséiertem atomarem Waasserstoff an huet net nëmmen Deeler déiemittéieren, reflektéieren awer och där déi absorbéieren.
Den IC 5146 steet vun der Äerd aus gesinn um ëstlechen Enn vun der längelzeger Donkelwollek Barnard 168 an ass mat där zesummen en Deel vun enger grousser Moleküllwollek. Eppes méi westlech läit de Reflexiounsniwwel vum vdB 147.

D'Stäregebuerten, déi am Zentrum vun der Wollek oflafen, formen e jonken oppene Stärekoup mat der Bezeechnung Collinder&nbsp;470, mat enger visueller Hellegkeet vu 7,2&nbsp;mag an engem geschaten Alter vu wéinegen honnertdausend Joer. Dee Stärekoup a besonnesch den hellste Stär a sengem Zentrum, de BD +46° 3474 (Typ B0 V, 10&nbsp;mag), si verantwortlech fir d'Ionisatioun vum Niwwel an domat fir säi Liichten. Si schafen eng "Hiel" am Stëbs a Gas vun der Moleküllwollek a maachen domat de Bléck a säin Zentrum op.

Den Niwwel gouf fotografesch vum Edward Emerson Barnard op enger Foto vum 11. Oktober 1893 entdeckt, onofhängeg méi spéit och vum Max Wolf (28. Juli 1894).


Fichier:Star-Studded Strings around Cocoon Nebula.jpg|Foto opgeholl vum Herschel-Weltraumteleskop


## Kuckt och

## Um Spaweck
* IC 5146 bei Universe Today (Tammy Plotner: "The Cosmic Cocoon: IC 5146 by Tom V. Davis")
* Wolfgang Steinicke: "IC 5146" (PDF-Datei; 199 kB)
* SIMBAD-Ufro zu IC 5146
* WEBDA-Säit zu IC 5146
Die Schlangengrube und das Pendel

** Die Schlangengrube und das Pendel** ass en däitsche Film vum Harald Reinl aus dem Joer 1967 no enger Erzielung vum Edgar Allan Poe. 
## Ëm wat geet et am Film?
Nodeem hien 12 jonk Meedercher gefoltert an ermuert huet, gët de Grof Frederic Regula (Christopher Lee) zum Doud verurteelt...

## Um Spaweck